
 30.4.2019
 BG
 Официален вестник на Европейския съюз
 L 114/1
 РЕГЛАМЕНТ ЗА ИЗПЪЛНЕНИЕ (ЕС) 2019/672 НА СЪВЕТА
 от 29 април 2019 година
 за прилагане на Регламент (ЕС) No 401/2013 относно ограничителни мерки по отношение на Мианмар/Бирма
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 401/2013 на Съвета от 2 май 2013 г. относно ограничителни мерки по отношение на Мианмар/Бирма и за отмяна на Регламент (ЕО) No 194/2008 (1), и по-специално член 4и, параграф 1 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 2 май 2013 г. Съветът прие Регламент (ЕС) No 401/2013.
 (2)
 В съответствие с член 4и, параграф 1 от Регламент (ЕС) No 401/2013 Съветът направи преглед на списъка на посочените лица и образувания, поместен в приложение IV към посочения регламент.
 (3)
 За два елемента от списъка беше получена актуализирана информация, а за всички посочени в списъка лица следва да бъде включена информация за техния пол.
 (4)
 Приложение IV към Регламент (ЕС) No 401/2013 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение IV към Регламент (ЕС) No 401/2013 се изменя съгласно приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 29 април 2019 година.
 За Съвета
 Председател
 G. CIAMBA
 (1) ОВ L 121, 3.5.2013 г., стр. 1.
 ПРИЛОЖЕНИЕ
 Вписванията с номера 1 – 14 от списъка на лицата и образуванията, поместен в приложение IV към Регламент (ЕС) No 401/2013, се заменят със следното:
 Име
 Идентификационна информация
 Основания
 Дата на включване в списъка
 „1.
 Aung Kyaw Zaw
 Дата на раждане: 20 август 1961 г.
 Пол: мъжки
 Номер на паспорта: DM000826
 Дата на издаване: 22 ноември 2011 г.
 Валиден до: 21 ноември 2021 г.
 Военен идентификационен номер: BC 17444
 Генерал-лейтенант Aung Kyaw Zaw е бил командир на Бюрото за специални операции No 3 на въоръжените сили на Мианмар (Tatmadaw) от август 2015 г. до края на 2017 г. Бюрото за специални операции No 3 отговаря за Западното командване и при тези обстоятелства генерал-лейтенант Aung Kyaw Zaw e отговорен за жестокостите и тежките нарушения на правата на човека, извършени през този период от Западното командване срещу населението от общността рохингия в щата Рахин. Те включват незаконни убийства, сексуално насилие и системно изгаряне на домове и сгради на общността рохингия.
 25.6.2018 г.
 2.
 Maung Maung Soe
 Дата на раждане: март 1964 г.
 Пол: мъжки
 Национален идентификационен номер: Tatmadaw Kyee 19571
 Генерал-майор Maung Maung Soe е бил командир на Западното командване на въоръжените сили на Мианмар (Tatmadaw) от октомври 2016 г. до 10 ноември 2017 г. и е ръководил военните операции в щата Рахин. При тези обстоятелства той е отговорен за жестокостите и тежките нарушения на правата на човека, извършени през този период от Западното командване срещу населението от общността